OpenLLM-France/wikimedia huggingface dataset:
# Centre Oest Bretanya

El país Centre Oest Bretanya (COB) (en bretó Bro Kornôg Kreiz-Breizh) aplega deu establiments públics de cooperació intermunicipal (EPCI), 15 cantons i 108 municipis pertanyents als departaments de Costes del Nord, de Finisterre i Morbihan :
| Nom | Departament | Població habitants en 2006 |
| Comunitat de municipis Callac - Argoat | Costes del Nord | 6 281 |
| Comunitat de municipis del País de Corlay | Costes del Nord | 3 108 |
| Comunitat de municipis Guerlédan Mûr-de-Bretagne | Costes del Nord | 3 545 |
| Comunitat de municipis del Kreiz-Breizh | Costes del Nord | 20 972 |
| Comunitat de municipis de la Regió de Pleyben | Finisterre | 6 685 |
| Comunitat de municipis dels Monts d'Arrée | Finisterre | 3 853 |
| Comunitat de municipis d'Alta Cornualla | Finisterre | 14 934 |
| Comunitat de municipis del Poher | Finisterre / Costes del Nord | 14 136 |
| Comunitat de municipis del Yeun Elez | Finisterre | 4 454 |
| Comunitat de comunes del País del rei Morvan (CCPRM) | Morbihan | 25 412 |
El territori del País Centre Oest Bretanya coincidix aproximadament amb el Poher, també anomenat posteriorment Kreiz Breizh.

## Enllaços externs

* Web del COB Arxivat 2006-08-15 a Wayback Machine.
* Web de la plataforma cultural del COB, Arts & Cob Arxivat 2012-04-27 a Wayback Machine.
# Choví SL

Choví SL és una empresa alimentària valenciana, especialitzada en la producció i comercialització d'allioli.
Va ser creada l'any 1953 a la localitat valenciana de Benifaió (Ribera Alta) per Vicent, Francisco i Encarna Choví. A partir dels anys 60, va començar a fabricar i comercialitzar maioneses i arribà la primera etiqueta comercial: Nita Choví, que en els 70 passà a ser únicament Choví. Des de finals del 2011 els tres fills de Vicent van comprar les parts dels seus cosins.
El seu mercat és el de les salses, el seu producte estrela és l'allioli. L'empresa disposa a Benifaió de 20.000 m2 de terrenys, i segons xifres de 2015, factura al voltant de 30 milions d'euros anuals. El març de 2015 va fundar el Club de Primeres Marques de la Comunitat Valenciana, junt amb 9 empreses valencianes més.

## Referències

* ↑ «Una rama de los Choví asume la empresa de salsas» (en castellà). Expansión, 09-12-2011.
* ↑ «El grupo Choví invierte 5 millones en Benifaió para duplicar sus ventas» (en castellà). Levante-EMV, 04-10-2015.
* ↑ «Diez firmas valencianas crean el Club de Primeras Marcas de la Comunitat» (en castellà). Valencia Plaza, 12-03-2015.

## Enllaços externs

* Choví SL - Lloc web oficial (castellà)
* «Es más rentable vender allioli en Europa que ketchup en España» Las Provincias, 11/03/2014 (castellà)
# Chuck Stevenson

Chuck Stevenson és un pilot estatunidenc de curses automobilístiques nascut el 15 d'octubre del 1919 a Sidney, Montana.
Chuck Stevenson va córrer a la Champ Car a les temporades 1949-1954, 1960-1961 i 1963-65 incloent-hi la cursa de les 500 milles d'Indianapolis dels anys 1951-1954, 1860-61 i 1963-65.
Stevenson va morir el 21 d'agost del 1995 a Benson, Arizona.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1951 | 8 | 19 | 133.764 | 14 | 20 | 93 | 0 | Motor |
| 1952 | 16 | 11 | 136.142 | 9 | 18 | 187 | 0 | a 13 voltes |
| 1953 | 97 | 16 | 136.560 | 14 | 29 | 42 | 0 | Pèrdua de combustible |
| 1954 | 98 | 5 | 138.776 | 13 | 12 | 199 | 0 | a 1 volta |
| 1960 | 65 | 9 | 144.665 | 12 | 15 | 196 | 0 | a 4 voltes |
| 1961 | 18 | 28 | 145.191 | 16 | 6 | 200 | 0 | Va acabar |
| 1963 | 45 | 22 | 148.386 | 23 | 21 | 110 | 0 | Valvules |
| 1964 | 95 | 29 | 150.830 | 29 | 28 | 2 | 0 | Accident |
| 1965 | 88 | 26 | 154.275 | 30 | 25 | 50 | 0 | Pistons |
| Totals | Totals | Totals | Totals | Totals | Totals | 1079 | 0 | |
| Curses | 9 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 1 |
| Retirades | 5 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitzats pel campionat de la F1.
Chuck Stevenson va participar en 5 curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 5
* Poles: 0
* Voltes Ràpides: 0
* Victòries: 0
* Podiums: 0
* Punts vàlids per la F1: 0
# Cloz

Cloz és un municipi italià, dins de la província de Trento. L'any 2018 tenia 676 habitants. Limita amb els municipis de Brez, Dambel, Laurein (BZ), Revò i Romallo.

## Administració

Llista d'alcaldes :
| Període | Identitat | Partit |
| 2004- | Luca Franch | Llista cívica |
# Cloïssa asiàtica

La cloïssa asiàtica (Corbicula fluminea) és una espècie de mol·lusc bivalve d'aigua dolça. Es considera una espècie invasora i a Catalunya es va detectar des de l'any 1997.
El seu origen és Àsia i s'ha fet servir en aquaris sota el nom comercial en anglès de "golden clam" o "golden freshwater clam". Al sud-est asiàtic es coneix sota el nom de cloïssa de la bona sort. Ha estat introduïda a gran part del món incloent-hi Europa i Amèrica del Nord.
Les seves larves, que inicialment fan un mil·límetre de llargada, necessiten d'un a quatre anys per arribar a la maduresa, aleshores fan un centímetre de llargada mentre que els adults poden arribar a fer 5 cm. La part exterior de la seva conquilla normalment és de color verd groguenc amb anells concèntrics. Per la part interior la closca és lleugerament porpra. S'alimenten principalment per filtració de fitoplàncton.
El principal dany que fan és obturar les canonades que porten aigua. A més contribueix al declivi d'altres espècies de cloïsses autòctones vulnerables.

## Distribució original

Rússia, Tailàndia, Les Filipines, Xina, Taiwan, Corea, Japó, però també algunes parts d'Àfrica.

## Taxonomia

De fet hi ha dues espècies en les poblacions introduïdes, C. fluminea i C. fluminalis. Tanmateix les dues espècies sovint apareixen mesclades i els dos noms es confonen en la bibliografia.
* Corbicula fluminalis
* Corbicula fluminalis

## Referències

* ↑ «La cloïssa asiàtica. Història Natural dels Països Catalans». [Consulta: 27 febrer 2021].
* ↑ «Agricultura constata l'expansió de la cloïssa asiàtica a Lleida». Sala de premsa. Generalitat de Catalunya, 30-10-2013. Arxivat de l'original el 2016-03-03. [Consulta: 7 octubre 2015].
* ↑ «100 of The Worst» (en anglès). Daisie, 2012.
* ↑ «issg Database: Ecology of Corbicula fluminea». Arxivat de l'original el 2013-11-01. [Consulta: 30 octubre 2013].
* ↑ Weitere, M; et al. «Linking environmental warming to the fitness of the invasive clam Corbicula fluminea». Global Change Biology, 15, 12, 2009, pàg. 2838 - 2851. Arxivat de l'original el 2012-10-19 [Consulta: 30 octubre 2013]. Arxivat 2012-10-19 at Archive.is
* ↑ «Asian clam, Corbicula fluminea (Müller, 1774) (Mollusca: Corbiculidae)» (pdf). Nonindigenous species information bulletin. Servei Geològic dels Estats Units, 2001.
* ↑ No està totalment clar quin és l'epítet específic correcte (Jueg & Zettler, 2004)

## Enllaços externs

* «100 of The Worst» (en anglès). Daisie, 2012.: inventari de les 100 espècies invasores més dolentes d'Europa
* Poppe, Guido T; Poppe, Philippe. «Shell enciclopèdia».
# Charly López Rodríguez

Juan Carlos López Rodríguez, més conegut com a Charly López Rodríguez, (Lleó, 10 de juny de 1957) és un ex jugador de bàsquet espanyol que mesurava 1.94 cm i la posició en la pista era la d'escorta.
Es va formar en les categories inferiors de l'Estudiantes. Va jugar professionalment, a més de a l'Estudiantes, al Joventut, CB Zaragoza, Peñas Huesca i Gijón Bàsquet. Va destacar com a gran tirador, principalment des de la línia de tres. De la seva carrera destaca la Copa del Rei aconseguida l'any 1983 amb el CB Saragossa, jugant la final davant del FC Barcelona, en la que ell va fer la cistella decisiva. També va aconseguir un subcampionat de lliga en la temporada 1980-1981 amb l'Estudiantes, i va ser el màxim anotador de triples a la lliga ACB a l'any 1984. També va vestir la samarreta de la selecció espanyola, amb la que també va aconseguir la medalla de bronze amb l'equip Júnior en el Campionat d'Europa de Santiago de Compostel·la de l'any 1976. L'any 2006, ja retirat, se li va detectar esclerosi múltiple.

## Referències

* 1 2 «‘Charly’ López Rodríguez: Un ‘triple’ a la esclerosis» (en castellà). Endesa Basket Lover, 19-10-2015 [Consulta: 24 maig 2018].
* ↑ Charly López Rodríguez jugador a l'ACB
# Charly Mottet

Charly Mottet (Valença, 16 de desembre de 1962) va ser un ciclista francès, que fou professional entre 1983 i 1994.
Fou un dels millors ciclistes francesos del seu període, amb un total de 67 victòries. Aconseguí victòries a les tres grans voltes: tres etapes al Tour de França, dues a la Volta a Espanya i una al Giro d'Itàlia. També destacà en curses per etapes d'una setmana, guanyant, entre d'altres, tres edicions de la Dauphiné Libéré (1987, 1989, 1992) i un Tour de Romandia (1990). En les clàssiques els seus millors resultats foren la Volta a Llombardia (1988) i el Campionat de Zúric (1990).

## Palmarès

* 1984
** 1r de la Classificació dels joves al Giro d'Itàlia
** 1r al Tour de l'Avenir
* 1985
** 1r al Gran Premi de les Nacions
** 1r al Tour de Haut-Var
** 1r al Giro del Piemont
** 1r al Gran Premi d'Obertura La Marseillaise
** Vencedor d'una etapa de la París-Niça
* 1986
** 1r al Gran Premi Eddy Merckx
** 2n al Campionat del món de ciclisme
** Vencedor de 2 etapes de la Volta a Espanya
* 1987
** 1r al Gran Premi de les Nacions
** 1r a la Dauphiné Libéré
** 1r al Tour del Llemosí
** 1r als Sis dies de Grenoble (amb Bernard Vallet)
* 1988
** 1r al Giro de Lombardia
** 1r al Gran Premi de les Nacions
** 1r al Giro del Laci
** 1r al Tour de Valclusa
** 1r als Sis dies de Grenoble (amb Roman Hermann)
** Vencedor d'una etapa dels Quatre dies de Dunkerque
** Vencedor d'una etapa de la Dauphiné Libéré
* 1989
** 1r a la Dauphiné Libéré i vencedor d'una etapa
** 1r als Quatre dies de Dunkerque i vencedor d'una etapa
** 1r al Giro del Laci
** 1r al Circuit de l'Aulne
** 1r als Sis dies de París (amb Etienne de Wilde)
** Vencedor d'una etapa de la Tirrena-Adriàtica
** Vencedor d'una etapa del Midi Libre
* 1990
** 1r al Campionat de Zúric
** 1r al Tour de Romandia i vencedor de 2 etapes
** Vencedor d'una etapa al Giro d'Itàlia
** Vencedor d'una etapa del Tour de França
* 1991
** 1r als Quatre dies de Dunkerque i vencedor d'una etapa
** 1r a la Clàssica dels Alps
** Vencedor d'una etapa del Critèrium Internacional
** Vencedor de 2 etapes del Tour de França
* 1992
** 1r a la Dauphiné Libéré i vencedor d'una etapa
** 1r a la Coppa Bernocchi
* 1993
** 1r al Tour del Llemosí
** 1r al Tour del Mediterrani i vencedor d'una etapa
* 1994
** Vencedor d'una etapa de la París-Niça

### Resultats al Tour de França

* 1985. 36è de la classificació general
* 1986. 16è de la classificació general
* 1987. 4t de la classificació general Porta el mallot groc durant 6 etapes
* 1988. Abandona (15a etapa)
* 1989. 6è de la classificació general
* 1990. 49è de la classificació general. Vencedor d'una etapa
* 1991. 4t de la classificació general. Vencedor de 2 etapes
* 1992. Abandona (12a etapa)
* 1993. 40è de la classificació general
* 1994. 26è de la classificació general

### Resultats al Giro d'Itàlia

* 1984. 21è de la classificació general. 1r de la Classificació dels joves
* 1990. 2n de la classificació general. Vencedor d'una etapa

### Resultats a la Volta a Espanya

* 1986. 22è de la classificació general. Vencedor de 2 etapes

## Enllaços externs

* Palmarès de Charly Mottet a memoire-du-cyclisme.eu
# Cinaglio

Cinaglio, (Sinaj o Sinacc en piemontès) és un municipi situat al territori de la província d'Asti, a la regió del Piemont (Itàlia). El municipi forma part de la Comunità collinare Val Rilate (associació de municipis).
Limita amb els municipis d'Asti, Camerano Casasco, Chiusano d'Asti, Cortandone, Monale i Settime.
Pertanyen al municipi les frazioni de Casero, Madonna, Migliarine, Sorelle, Valancurone, Viavaggio i Montegrosso.
# Chilomima

Chilomima és un gènere monotípic d'arnes de la família Crambidae. Conté només una espècie, Chilomima clarkei, que es troba a Colòmbia, el Paraguai i Veneçuela.
Les larves s'alimenten dels brots de les espècies de mandioca. Les larves més grans penetren en la tija de la planta hoste

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].
# Cine Bohemio

El Cine Bohème estava situat al carrer de Creu Coberta, 44-46 (numeració de l'època) i es va inaugurar el 1929. Abans, el propietari havia dirigit un cine Bohème al mateix carrer de Creu Coberta.
Aquest cinema comptava amb una instal·lació sonora Photophone i una capacitat de 1.500 localitats. Durant la Guerra Civil, la sala va esdevenir escenari de diferents actes polítics. Després de la Guerra, el Bohème es convertí en Bohemio.
L'últim programa es va projectar el 26 de maig de 1986 i estava format per Reanimator i Malson a Elm Street.

## Referències

* 1 2 Munsó Cabús, Joan. Els cinemes de Barcelona. Barcelona: Edicions Proa, 1995.
* ↑ Bar.cel.ona.uta. «BARCELOFÍLIA: CINEMA BOHÈME / CINE BOHEMIO. (1911-1986)», divendres, 7 gener 2011. [Consulta: 27 juny 2017].
# Cine Castilla

El Cine Castilla va ser una sala d'exhibició cinematogràfica de les anomenades «de barri», situada al carrer d'Obradors, 10-12 de Barcelona.
Cap al 1923 o 1924, va obrir com a Cine Nuevo sota la regència de l'empresa Triunfo, que també explotava el cinema d'aquest nom al carrer del Rec Comtal i el Marina de la Barceloneta. El 17 de març del 1932, va començar a projectar cinema sonor en solitari, presentant com a primer programa Sombras del circo, La ley de Relámpago i El goal de la victoria.
El 27 de novembre del 1939, un cop finalitzada la Guerra Civil espanyola, va reobrir amb el nom de Castilla, amb dos programes diferents. A la tarda, La Pimpinela Escarlata i El perro de Flandes, i a la nit, La melodía de Broadway 1938 i Apuesta por amor.
El 5 de març del 1984 es va esternar com a sala X, amb llargues cues durant les primeres setmanes d'exhibició. Aquest període va durar quatre anys, tancant definitivament les portes el 26 de juny del 1988. Uns mesos després, la sala fou enderrocada i en el seu lloc s'hi va construir un bloc de pisos í un local de la Federació d'Associacions Veïnals de Barcelona.

## Referències

* 1 2 3 Monsó Cabús, 1995, p. 204.
* ↑ Arte y cinematografía, 1935, p. 12.
* ↑ La Vanguardia. Las primeras cintas “X” provocan grandes colas, 6 març del 1984.
* ↑ «CINE NUEVO (1923-1938) / CINE CASTILLA (1939-1984) / SALA X DEL CARRER OBRADORS (1984-1988). Obradors 10-12». Barcelofília (blog). Miquel Barcelonauta, 05-05-2016.
* ↑ Monsó Cabús, 1995, p. 69.

## Bibliografia

* Montsó Cabús, Joan. Els cinemes de Barcelona, 1995, p. 92. ISBN 9788482560632.

## Enllaços externs

* «Cine Castilla-Cine Nuevo». La Barcelona de antes (blog}. Jesús Fraiz Ordóñez.
# Cine Balmes

El Cine Balmes, ubicat al carrer de Balmes, 215, va ser obra de Francesc Xicota Cabré. Amb una capacitat de 740 butaques.
Va obrir el 25 de desembre de 1953 amb la projecció de The Snows of Kilimanjaro i Armas secretas.
El maig de 1954 va començar a programar amb altres cinemes com Maryland, Excelsior i Goya.
La programació es basava en reestrenes fins que el 17 d'abril de 1954 es va convertir a cinema d'estrena, amb l'estrena de Mujer en la niebla. El 18 de setembre de 1968 es va convertir en sala d'art i assaig. Aquesta nova etapa començà amb Marat Sade de Peter Brook i, finalitzà el 28 de març de 1970 amb l'estrena de Ma nuit chez Maud d'Èric Rohmer.
El 1971 va tornar a la categoria de cinema comercial. Des de 1972 fins al 1981 la programació de la sala anà a càrrec de l'empresa Balañá. Des d'aquest moment se'n feu càrrec Cinesa.
L'11 de juliol de 1974 un grup d'ultres van provocar un incendi a la sala, en protesta per la projecció de Mi prima Angélica de Carlos Saura. El fet va provocar cartes de repulsa d'intel·lectuals i de la Federació de Cine-clubs al diari La Vanguardia. El Cine Balmes no va ser l'únic de la ciutat en sofrir aquests atacs. El 9 d'octubre va reobrir després d'una reforma total. Aquesta va incloure una reducció de butaques a 692. La pel·lícula seleccionada per a la nova obertura va ser El lute: Camina o revienta de Vicente Aranda.
El 22 de febrer de 2001 va tancar les portes. La pel·lícula seleccionada per al comiat va ser la mateixa que va inaugurar la sala, The Snows of Kilimanjaro.

## Referències

* 1 2 3 4 5 Lahuerta Melero, Roberto. Barcelona sus cines de estreno, repertorio y arte y ensayo. Barcelona: Quarentena Ediciones, 2016.
* 1 2 3 Munsó Cabús, Joan. Els cinemes de Barcelona. Barcelona: Edicions Proa, 1995.
* ↑ «Edición del viernes, 12 julio 1974, página 29 - Hemeroteca - La Vanguardia» (en castellà). [Consulta: 22 juny 2017].
* ↑ «Cartas a La Vanguardia». [Consulta: 22 juny 2017].
# Colonia (Nova Jersey)

Colonia és una concentració de població designada pel cens dels Estats Units a l'estat de Nova Jersey. Segons el cens del 2000 tenia 17.811 habitants.

## Demografia

Segons el cens del 2000, Colonia tenia 17.811 habitants, 6.184 habitatges, i 5.077 famílies. La densitat de població era de 1.772,4 habitants/km².
Dels 6.184 habitatges en un 35% hi vivien nens de menys de 18 anys, en un 68,7% hi vivien parelles casades, en un 10,3% dones solteres, i en un 17,9% no eren unitats familiars. En el 15,2% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,21.
Per edats la població es repartia de la següent manera: un 23,7% tenia menys de 18 anys, un 6,2% entre 18 i 24, un 29,1% entre 25 i 44, un 24,8% de 45 a 60 i un 16,2% 65 anys o més.
L'edat mediana era de 40 anys. Per cada 100 dones de 18 o més anys hi havia 88,4 homes.
La renda mediana per habitatge era de 67.372 $ i la renda mediana per família de 76.090 $. Els homes tenien una renda mediana de 50.260 $ mentre que les dones 36.657 $. La renda per capita de la població era de 27.732 $. Aproximadament l'1,5% de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Colonia». American Fact Finder. Oficina del Cens dels Estats Units, 12-01-2010.
Viccionari
# Clade plantes+HC

El Clade plantes+HC (en anglès: Plants+HC clade) és una agrupació d'organismes eucariotes proposada el 2008 per Burki, Shalchian-Tabrizi i Pawlowski.
Inclou:
* Plantes
* Hacrobia

## Referències

* ↑ Burki, F.; Shalchian-Tabrizi, K.; Pawlowski, J. «Phylogenomics reveals a new 'megagroup' including most photosynthetic eukaryotes» (en anglès). Biology Letters, vol. 4, 4, 2008, pàg. 366–369. DOI: 10.1098/rsbl.2008.0224. PMC: 2610160. PMID: 18522922.
# Classificació binària

La classificació binària és la tasca de classificar els elements d'un conjunt en dos grups (cadascun anomenat classe) sobre la base d'una regla de classificació. Els problemes típics de classificació binària inclouen:
* Proves mèdiques per determinar si un pacient té certa malaltia o no;
* Control de qualitat a la indústria, decidint si s'ha complert una especificació;
* En la recuperació d'informació, decidir si una pàgina ha d'estar al conjunt de resultats d'una cerca o no.
La classificació binària és la dicotomització aplicada a una situació pràctica. En molts problemes pràctics de classificació binària, els dos grups no són simètrics, i més que la precisió general, la proporció relativa de diferents tipus d'errors és interessant. Per exemple, a les proves mèdiques, detectar una malaltia quan no està present (un fals positiu) es considera diferent de no detectar una malaltia quan està present (un fals negatiu).
La classificació estadística és un problema estudiat en l'aprenentatge automàtic. És un tipus d'aprenentatge supervisat, un mètode d'aprenentatge automàtic on les categories estan predefinides, i s'utilitza per categoritzar noves observacions probabilístiques en aquestes categories. Quan només hi ha dues categories, el problema es coneix com a classificació binària estadística.
Alguns dels mètodes que s'utilitzen habitualment per a la classificació binària són:
* Arbres de decisió
* Boscos aleatoris
* Xarxes bayesianes
* Suport a màquines vectorials
* Xarxes neuronals
* Regressió logística
* Model probit
* Programació genètica
* Programació de múltiples expressions
* Programació genètica lineal
Cada classificador és millor només en un domini selecte basat en el nombre d'observacions, la dimensionalitat del vector de característiques, el soroll de les dades i molts altres factors. Per exemple, els boscos aleatoris funcionen millor que els classificadors SVM per a núvols de punts 3D.

## Referències

* ↑ «Binary Classification» (en anglès). https://www.learndatasci.com.+[Consulta: 31 octubre 2022].
* ↑ «Binary Classification - Amazon Machine Learning» (en anglès). https://docs.aws.amazon.com.+[Consulta: 31 octubre 2022].
* ↑ «What is Binary Classification» (en anglès). https://deepchecks.com.+[Consulta: 31 octubre 2022].
* ↑ Zhang & Zakhor, Richard & Avideh VIP Lab Publications, 2014.
# Col·legi de Censors Jurats de Comptes de Catalunya

Col·legi de Censors Jurats de Comptes de Catalunya és una corporació de dret públic creada a Catalunya el 1995, amb personalitat jurídica pròpia i capacitat plena. Agrupa tots els professionals que tenen el títol de censor jurat de comptes de Catalunya i que poden portar a terme les activitats pròpies d'aquesta professió, com és l'auditoria. Té el seu origen en el Col·legi de Comptadors Jurats de Catalunya, fundat el 1931.
Té un gran pes específic en el conjunt d'Espanya, degut al fet que la majoria de les firmjes de despatxos d'auditoria més importants es troben a Catalunya, degut al dens teixit industrial català. El 2001 va rebre la Creu de Sant Jordi.
Des de juliol de 2023 el seu president és Joan Valls.

## Referències

* ↑ «El joc de cadires de l'economia catalana», 14-07-2023. [Consulta: 14 juliol 2023].

## Enllaços externs

* Pàgina del Col·legi de Censors Jurats de Comptes de Catalunya
# Club Escacs Barceloneta

El Club Escacs Barceloneta fou una entitat esportiva de Barcelona associada a la Federació Catalana d'Escacs. Fundat durant la dècada de 1940, fou un club amateur centrat en la formació. Jugà a primera divisió catalana, la segona categoria d'escacs de Catalunya. El 1997 fundà el portal d'escacs Ajedrez Noticias Diarias d'informació de torneigs actuals i futurs. També organitzà torneigs internacionals que tenia lloc el setembre al Centre Cívic de la Barcelona on la segona edició del 2002 hi assistiren 170 jugadors.
Tenia la seu al barri de la Barceloneta concretament el local del número 25 del carrer Andrea Dòria (propietat de l'Ajuntament de Barcelona), però per qüestions urbanístiques, el 2007 s'hagué de traslladar en no poder fer front l'alt cost del lloguer que els darrers anys s'incrementà considerablament. Finalment, el 2010 acabà integrant-se al Club Escacs Barcelona-Vulcà, per crear el nou Club Escacs Barcelona.
Antoni Ayza i Casamitjana formà part del club abans de presidir la Federació Catalana.

## Referències

* ↑ «Guia de Barcelona». [Consulta: 8 febrer 2016].
* ↑ «Altres adreces d'interès». Arxivat de l'original el 15 de febrer 2016. [Consulta: 8 febrer 2016].
* ↑ «II Open internacional escacs Barceloneta». tvciutatvella.com. Arxivat de l'original el 16 de febrer 2016. [Consulta: 8 febrer 2016].
* ↑ «Especulació urbanística amb els locals del Club d'Escacs». [Consulta: 8 febrer 2016].
* ↑ «L'exili d'un club d'escacs». vilaweb.cat. [Consulta: 8 febrer 2016].
* ↑ «Club d'Escacs Barceloneta». enciclopedia.cat. [Consulta: 8 febrer 2016].
* ↑ «Antoni Ayza Casamitjana». enciclopedia.cat. [Consulta: 8 febrer 2016].

## Enllaços externs

* Ajedrez Noticias Diarias